Coba ceritain soal Nokia N80 dalam bahasa jawa

Nokia N80 ya iku tilpun sélulèr kang diprodhuksi déning pabrikan Nokia. Sèri iki kawanuhaké ing kwartal 4 taun 2005, wiwit dipasaraké April taun 2006 wis ora diprodhuksi manèh lan duwé ukuran 95 x 50 x 26 mm déné boboté 134 gram. Layaré TFT, 256K werna ukuran 2,1 inchi kanthi résolusi 352 x 416 piksel. Piranti iki dipepaki kanthi radhio FM stéréo. Headphone kudu dipasang menawa radhio arep disetèl amarga kabel headphone uga dadi antèna kanggo nyaut sinyal. Nokia N80 nggunakaké sistem operasi Symbian. Nokia N80 dipirantèni kodhak 3.15 MP lan fitur LED flash,. Uga ana kodhak VGA ing sisih ngarep kanggo videocall. Ringtone ing tilpun iki jinis monoponik poliponik uga saka MP3. Kanggo sesambungan lewat tulisan, bisa nggunakaké sarana SMS, MMS, email, instan messaging. Batréné bisa dicopot, nganggo jinis Li-Ion kapasitas on 820 mAh kanthi nomer sèri BL-5B lan bisa kanggo nganti 192 jam nalika standby lan tahan 3 jam nalika kanggo nélpon. Déné kanggo sesambungan, tilpun iki nggunakaké jaringan GSM.